*Likumprojekts*

**Grozījumi Elektronisko sakaru likumā**

Izdarīt Elektronisko sakaru likumā (Latvijas Republikas Saeimas un Ministru Kabineta Ziņotājs, 2004, 23. nr.; 2005, 12. nr.; 2006, 24. nr.; 2007, 12. nr.; 2008, 15. nr.; 2009, 14. nr.; Latvijas Vēstnesis, 2010, 102., 206. nr.; 2011, 88. nr.; 2013, 232. nr.; 2014, 17., 60. nr.; 2015, 222., 251. nr.; 2016, 108. nr., 241. nr.; 2017, 70.nr.) šādus grozījumus:

1. 64.pantā:

papildināt pirmo daļu pēc vārda “lai” ar vārdu “visā”;

papildināt otro daļu pēc vārdiem “izdevīgākajā veidā” ar vārdiem “pastāvīgi un nepārtraukti”;

izslēgt trešajā daļā vārdus “vai kādā tās daļā, un nodrošina to, ka elektronisko sakaru komersantam nav liegta iespēja tikt noteiktam par universālā pakalpojuma sniedzēju”.

1. Papildināt likumu ar 64.1 pantu šādā redakcijā:

 “64.1 **Universālā pakalpojuma sniedzēja izvēle**

 (1) Regulators izdod noteikumus, saskaņā ar kuriem rīko konkursu, lai noteiktu universālā pakalpojuma sniedzēju. Noteikumos ietver vismaz pamatotas un objektīvas prasības attiecībā uz konkursa priekšmetu, prasības pretendentiem un izvērtēšanas kārtību, kā arī kārtību, kādā Regulators rīkojas gadījumos, ja Regulatora noteiktais universālā pakalpojuma sniedzējs nepilda tam noteiktās universālā pakalpojuma saistības. Uz konkursa norisi nav attiecināms Publisko iepirkumu likums.

 (2) Regulators nodrošina vienlīdzīgu attieksmi pret visiem konkursa dalībniekiem, nevienam konkursa dalībniekam nerada labvēlīgākus apstākļus un nodrošina to, ka elektronisko sakaru komersantam nav liegta iespēja tikt noteiktam par universālā pakalpojuma sniedzēju, ja tas atbilst Regulatora noteiktajām konkursa prasībām pretendentiem.

(3) Ja šā panta pirmajā daļā minētais konkurss noslēdzas bez rezultāta, Regulators:

1) divu gadu laikā rīko atkārtotu konkursu;

2) līdz nākamā konkursa rezultātu paziņošanai, bet ne ilgāk kā uz diviem gadiem, pagarina universāla pakalpojuma saistības tam elektronisko sakaru komersantam, kurš pildīja universālā pakalpojuma saistības līdz konkursa izsludināšanas dienai.

 (4) Universālā pakalpojuma sniedzēju Regulators nosaka uz trīs gadiem.”.

1. Aizstāt pārejas noteikumu 14.punktā vārdus un skaitļus “2018.gada 1.janvārim” ar vārdiem un skaitļiem “2022.gada 1.janvārim”.

Iesniedzējs:

Satiksmes ministrs U.Augulis

Vīza:

Valsts sekretārs K.Ozoliņš

03.07.2017

306

Bankoviča 67028111

Dace.Bankovica@sam.gov.lv